**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 8899/4598/02.02.2021

**DECIZIA ETAPEI DE ÎNCADRARE**

**Nr. 15 din 02.02.2021**

 Ca urmare a notificării adresate de către **OCOLUL SILVIC PUCIOASA**, cu sediul in Pucioasa, B-dul Garii, nr. 14, judetul Dambovita, cu privire la proiectul de plan **”*Derogare de la prevederile Amenajamentul silvic al Ocolului Silvic Pucioasa si depasirea de la posibilitatea anuala pentru subunitatea de gospoadarire de tip A”***, propus a se realiza in UP II Negrita si UP V Bratei, județul Dâmbovița, înregistrată la Agenţia pentru Protecţia Mediului Dâmbovița cu numărul 8899/06.07.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Dâmboviţa decide**,

* + ca urmare a consultării autorităţilor publice participante în cadrul şedinţei Comitetului Special Constituit din data de 17.12.2020,
	+ în conformitate cu prevederile art. 5 şi a anexei nr. 1 – Criterii pentru determinarea efectelor semnificative potenţiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,
	+ în lipsa comentariilor motivate din partea publicului interesat,

că planul **”*Derogare de la prevederile Amenajamentul silvic al Ocolului Silvic Pucioasa si depasirea de la posibilitatea anuala pentru subunitatea de gospoadarire de tip A”***, propus a se realiza in UP II Negrita si UP V Bratei, județul Dâmbovița, titular **OCOLUL SILVIC PUCIOASA, nu necesită evaluare de mediu şi nu necesită evaluare adecvată şi se supune adoptării fără aviz de mediu.**

**1. Caracteristicile planurilor și programelor cu privire, în special la:**

a) *gradul în care planul sau programul creează un cadru pentru proiecte și alte activități viitoare fie în ceea ce privește amplasamentul, natura, marimea și condițiile de funcționare, fie în privința alocării resurselor*;

**U.P. II NEGRITA**

Suprafaţa unitatii de productie este de 1212,42 ha, mai mare cu 69,42 ha, fata de cea de la amenajarea precedenta.

 Suprafata acoperita cu padure – 1195,32 ha, iar clasa de regenerare este de 0,58 ha;

Terenuri afectate gospodăririi padurilor: 16,52 ha, din care:

* Linii de vanatoare si terenuri pentru hrana vanatului – 3,99 ha (u.a. 7V, 11V);
* Drumuri forestiere – 10,32 ha (u.a. 204D, 206D, 210D);
* Cladiri si curti – 0,33 ha (u.a. 51C, 86C);
* Pepiniere si plantatii seminciere – 0,41 ha (u.a. 7C);
* Terenuri cultivate pentru nevoile administratiei – 1,47 ha (u.a. 6A, 14A, 15A);

**U.P. V BRATEI**

Suprafaţa unitatii de productie este de 3072,89 ha, mai mica cu 1821,21 ha, fata de cea de la amenajarea precedenta.

 Suprafata acoperita cu padure – 3006,55 ha, iar clasa de regenerare este de 14,55 ha;

Terenuri afectate gospodăririi padurilor: 23,03 ha, din care:

* Terenuri pentru hrana vanatului – 1,03 ha (u.a. 34V);
* Drumuri forestiere – 19,62 ha (u.a. 197D, 198D, 199D, 200D, 201D, 202D, 203D);
* Cladiri si curti – 0,38 ha (u.a 31C);
* Culoare pentru linii de inalta tensiune – 2,00 ha (u.a. 1R1, 1R2, 2R, 3R, 39R);
* Terenuri neproductive – 28,65 ha (u.a. 11N, 33N, 41N, 42N, 84N, 85N, 87N, 177N, 195Nj, 196N)

Terenuri ocupate temporar din fondul forestier – 0,11 ha, din care: ocupatii si litigii – 0,11 ha (u.a. 3M);

 Lucrările prevăzute de amenajament pentru arboretele care fac obiectul documentației sunt:

 **U.P. II Negrita**:

-ua 90 C – tăieri de igienă

-ua 94 C – lucrări de conservare (tăieri de conservare și alte lucrări)

-ua 94 D – tăieri de igienă

-ua 95 D – lucrări de conservare (tăieri de conservare și alte lucrări)

-ua 96 A – rărituri

 **U.P. V Brătei**:

-ua 2 E – tratamentul tăierilor progresive

-ua 12 B - lucrări de conservare (tăieri de conservare și alte lucrări)

-ua 29 C – tăieri de igienă

Toate arboretele sunt încadrate in **grupa I funcţională** - păduri cu funcţii speciale de protecţie, cu următoarele categorii funcţionale prioritare, valabile la data intrării în vigoare a amenajamentului:

-1.2C – Benzile de pădure din jurul golurilor alpine cu lăţimi de la 100 m până la 300 m, constituite cu ocazia lucrărilor de amenajare a pădurilor, în funcţie de panta şi natura terenului, precum şi de starea de vegetaţie a pădurilor respective (T II): ua 90C, 94C din UP II Negrita și ua 12B din UP V Brătei.

-1.1C – Pădurile de pe versanţii râurilor şi pâraielor din zonele montană şi colinară, care alimentează lacurile de acumulare situate la distanţe de 15-30 Km în amonte de limita acumulării în funcţie de volumul lacului şi suprafaţa sa, de transportul de aluviuni şi torenţialitatea bazinului (T IV): ua 94D și 96A din UP II Negrita.

-1.2A – Pădurile situate pe stâncării, pe terenuri cu eroziune în adâncime, pe terenuri cu înclinare mai mare de 35 grade, iar cele situate pe substrate de fliş, nisipuri sau pietrişuri cu înclinare mai mare de 30 grade ( T II ) : ua 95D din UP II Negrita.

-1.5B – Parcul Natural Bucegi care cuprinde suprafeţe de teren din fondul forestier în care se urmăreşte menţinerea peisajului natural existent şi al folosinţelor actuale, cu posibilităţi de restrângere în viitor a acestor folosinţe costituit potrivit legii (T III): ua 2E și 29C din UP V Brătei.

Arboretele îndeplinesc funcții multiple. Pe lângă funcțiile prioritare, menționate mai sus, arboretelor care fac obiectul derogării, din UP V Brătei, li s-a atribuit și categoria funcțională 1.5M – păduri care fac parte din rețeaua ecologică Natura 2000 (TIV), în vederea protecției speciilor și habitatelor de interes comunitar. De asemenea, arboretului din ua 12B-UP V Brătei i s-a atribuit și categoria funcțională 1.5B, făcând parte din Parcul Natural Bucegi.

Documentaţia de derogare de la prevederile amenajamentului a fost necesară deoarece, în urma vânturilor puternice din anul 2020, în arboretele situate în unitățile amenajistice de mai sus, pe o suprafaţa totală de 43,58 ha, s-au produs doborâturi și rupturi de arbori, care cumulează un volum total de 5714 m3. Arborii rupți și doborâți sunt, atât concentrați, pe o suprafață cumulată de 5,52 ha, cu un volum de 1768 m3, cât și dispersați pe 38,06 ha, cu un volum de 3946 m3 .

Pentru extragerea acestor arbori, este necesara modificarea prevederilor amenajamentului, în conformitate cu OM nr. 766/2018, cu modificările și completările ulterioare. Prin documentațiade derogare (modificare a prevederilor amenajamentului) se propun, conform prevederilor ordinului de ministru de mai sus:

**1) Extragerea arborilor afectați rupți si doborâți de vânt (EAA)** atât din arboretele din **UP II Negrita,** unitățile amenajistice: 90C (suprafața 2,28 ha, volum 106 m3), 94C (suprafața 5,70 ha, volum 1164 m3), 94D (suprafața 3,15 ha, volum 289 m3), 95D (suprafața 7,81 ha, volum 1191 m3), 96A (suprafața 7,76 ha, volum 524 m3) – **total 3274 m3,** cât și din din arboretele din **UP V Brătei,** unitățile amenajistice: 2E (suprafața 5,63 ha, volum 253 m3), 12B (suprafața 3,38 ha, volum 419 m3) – **total 672** m3**;**

**2) Extragerea integrală a masei lemnoase (EIML)** atât din arboretele din **UP II Negrita,** unitățile amenajistice: 90C% (suprafața 0,70 ha, volum 251 m3), 96A% (suprafața 1,32 ha, volum 490 m3) – **total 741 m3,** cât și din din arboretele din **UP V Brătei,** unitatea amenajistică 29C% (suprafața 3,5 ha, volum 1027 m3) – **total 1027 m3;**

**3) Reimpădurirea suprafețelor integral afectate, cu specii care aparțin tipului natural fundamental de pădure** atât din arboretele din **UP II Negrita,** unitățile amenajistice: 90C% (suprafața 0,70 ha), 96A% (suprafața 1,32 ha) – **total 2,02 ha,** cât și din arboretele din **UP V Brătei,** unitatea amenajistică 29C% (suprafața 3,5 ha) – **total 3,5 ha.**

 Se menţionează faptul că amenajamentul Ocolului Silvic Pucioasa a intrat in vigoare in anul 2015 și a fost avizat de autoritatea publică centrală care răspunde de silvicultură, prin avizul CTAS nr. 635 din 6 iulie 2016.

Planul ”***Derogare de la prevederile Amenajamentul silvic al Ocolului Silvic Pucioasa si depasirea de la posibilitatea anuala pentru subunitatea de gospoadarire de tip A***” **nu propune** lucrări care fac obiectul aplicării prevederilor Directivei 85/337/CEE privind evaluarea efectelor anumitor proiecte publice şi private asupra mediului amendată prin Directiva 97/11/CE şi Directiva 2003/35/CE şi transpusă prin Legea nr. 50/1991 privind autorizarea executării lucrărilor de construcţii, cu modificările şi completările ulterioare şi prin Legea nr. 292/2018 privind evaluarea impactului anumitor proiecte publice şi private asupra mediului, *Anexa 2 – punctul 1 litera d) împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului si punctul 10 litera e) construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1*);

**Planul de amenajare nu implica alte activitati decat cele legate de silvicultura si exploatare forestiera**.

**Amenajamentul silvic nu prevede:**

- realizarea unor activităţi care să devieze cursuri de apă, care să genereze poluare fonică, luminoasă, atmosferică sau prin care să se exploateze diverse zăcăminte minerale de suprafaţă sau subterane (inclusiv ape);

- realizarea de defrişări pentru schimbarea categoriei de folosinţă a terenului;

- inundarea terenurilor;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* amenajamentul se coreleaza cu amenajamentele silvice ale suprafetelor limitrofe, creand conditii optime pentru a asigura continuitatea si functionalitatea vegetatiei fondului forestier.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile –* amenajamentul își propune conservarea, protecția și îmbunătățirea calității mediului.

*d) problemele de mediu relevante pentru plan sau program:*

Planul de amenajare prezinta o abordare sustenabila si prevede o serie de masuri de administrare si gospodarire menite sa contribuie la conservarea biodiversitatii si protejarea mediului, astfel:

* menţinerea sau revenirea la compoziţiile corespunzătoare tipurilor natural fundamentale de pădure;
* promovarea și protecția regenerării naturale;
* reconstrucţia ecologică a arboretelor total destructurate;
* evitarea extinderii răşinoaselor în etajul făgetelor;
* promovarea prin tăierile de îngrijire a foioaselor în arboretele actuale amestecate de răşinoase cu foioase;
* întemeierea și conservarea arboretelor de tip natural, amestecate și pe cât posibil etajate;
* protejarea subarboretului;
* efectuarea în mod corespunzător a lucrărilor de îngrijire a arboretelor;
* raționalizarea accesului în pădure.

*e) relevanța planului sau programului pentru implementarea legislației naționale și comunitare de mediu*;

* Legea nr. 46/2008 *– Codul silvic, cu modificările și completările ulterioare;*
* Directiva Consiliului Europei 92/43/EEC *referitoare la conservarea habitatelor naturale și a florei și faunei sălbatice;*
* Ordinul MMP nr. 2387/2011 *pentru modificarea Ordinului ministrului mediului și dezvoltării durabile nr. 1964/2007 privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

Amenajamentul propune lucrări silvice care au ca scop:

- gestionarea durabilă a pădurii;

- creșterea capacității de producție și protecție a pădurilor

-conservarea și ameliorarea biodiversității în scopul maximizării stabilității și potențialului polifuncțional al pădurilor;

*b) natura cumulativă a efectelor –* nu este cazul;

*c) natura transfrontieră a efectelor –* nu este cazul;

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate:* lucrările silvice sunt propuse pe suprafețe limitate de teren.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – nu este cazul;

*(iii)* folosirea terenului în mod intensiv – nu este cazul;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

 Arboretele din UP V Brătei ( ua2E, ua12B, ua29C) sunt incluse în **aria naturală protejată de interes național și comunitar Parcul Natural Bucegi, sit Natura 2000 ROSCI0013 Bucegi**. Suprafața totală a unităților amenajistice 2E, 12B și 29C este de 14,86 ha (5,63 ha+3,38 ha+5,85 ha). Din această suprafață, 12,51 ha sunt afectate de factori destabilizatori (ua 2E, ua 12B și parțial 29C).

 A fost identificat habitatul 91VO Păduri dacice de fag (Symphito-Fagion) în ua2E și ua 29C.

 Lucrările prevăzute de amenajament pentru arboretele care fac obiectul documentației de derogare sunt:

* ua 2E – tratamentul tăierilor progresive
* ua 12 B – lucrări de conservare
* ua 29C – tăieri de igienă

 Prin documentația de derogare, în UP V Brătei se propun următoarele:

1. Extragerea arborilor afectați (rupți și doborâți de vânt): 5,63 ha în ua 2E și 3,38 ha în ua 12B;
2. Extragerea integrală a masei lemnoase: 3,5 ha în ua 29C;
3. Reîmpădurirea suprafețelor integral afectate, cu specii care aparțin tipului natural fundamental de pădure: 3,5 ha în ua 29C.

Documentația de derogare de la prevederile amenajamentului silvic al Ocolului Silvic Pucioasa (intrat în vigoare în 2015 și avizat de autoritatea publică centrală care răspunde de silvicultură prin avizul CTAS nr.635/2016) a fost necesară deoarece în anul 2020 s-au produs doborâturi și rupturi de arbori în UP II Negrița și UP V Brătei.

 Lucrările prevăzute în amenajament pentru arboretele din cele 3 unități amenajistice ale UP V Brătei (tăieri progresive, lucrări de conservare, tăieri de igienă) au fost efectuate până la apariția factorilor destabilizatori. Efectele produse de aceștia (doborâturi și rupturi de arbori) poate fi eliminat prin lucrările propuse în documentația de derogare.

 A fost estimat impactul potenţial al derogărilor asupra habitatelor şi speciilor de interes comunitar şi s-a apreciat că lucrările propuse contribuie la menţinerea stabilităţii şi integrităţii fondului forestier.

 Având în vedere cele menţionate mai sus, derogările de la prevederile Amenajamentului silvic al Ocolului Silvic Pucioasa nu au impact negativ semnificativ asupra integrităţii ariei naturale protejate de interes comunitar şi nu necesită parcurgerea celorlalte etape ale procedurii de evaluare adecvată.

De asemenea a fost emis **Avizul favorabil nr. 15 din 27.11.2020 de catre Administratia Parcului Natural Bucegi**, cu urmatoarele conditii:

* Respectarea documentatiei tehnice depuse;
* Respectarea conditiilor impuse prin avizul Consiliului Stiintific.

**În situația apariției unor calamități naturale (doborâturi de vânt și rupturi de zăpadă, incendii, atacuri puternice ale dăunătorilor, uscarea anormală a arboretelor)** se propun următoarele măsuri:

* semnalarea de către personalul silvic de teren prin rapoarte a apariției doborâturilor/rupturilor de vânt sau de zăpadă și a celorlalți factori destabilizatori;
* materializarea pe hartă a suprafețelor afectate de doborâturi/rupturi în masă sau dispersate, atacuri de dăunători (Ips, Lymantria, etc.) sau de alti factori destabilizatori, pentru estimarea aproximativă a fenomenului;
* măsurarea suprafețelor afectate de doborâturi sau rupturi de vânt în masă, atacuri de dăunători sau de alți factori destabilizatori, pe suprafețe mari;
* punerea în valoare a masei lemnoase din suprafețele calamitate, valorificarea urgentă a masei lemnoase prin licitații pe picior, licitații de prestări servicii, vânzare către populație;
* curățarea de resturi de exploatare a suprafețelor în care s-au produs doborâturi și rupturi de vânt în masă, atacuri mari ale dăunătorilor;
* împădurirea suprafețelor afectate de calamități naturale în termen de cel mult două sezoane de vegetație de la evacuarea masei lemnoase;
* luarea tuturor măsurilor pentru menținerea unei stări fitosanitare bune a pădurii;
* pentru volumul recoltat din calamități se vor face precomptările necesare în sensul opririi de la tăiere a unui volum echivalent de produse principale din planul decenal al amenajamentului.

 **În cazul apariției oricăror tipuri de calamități se va raporta situația către MMAP, ANPM, APM Dâmbovița**, în vederea analizării și stabilirii măsurilor de protecție a pădurilor și exploatare după caz, urmate de împăduriri.

 **Obligaţiile titularului:**

* Se va notifica MMAP, ANPM, APM Dâmbovița în situația în care intervin modificări de fond care au stat la baza emiterii prezentei decizii.

***Procedura de evaluare de mediu derulată în conformitate cu prevederile H.G. nr. 1076/2004:***

* notificarea **OCOLULUI SILVIC PUCIOASA** pentru declanșarea etapei de încadrare înregistrată cu nr. 8899/06.07.2020;
* Ordin de plata din data de 06.07.2020 privind încasarea tarifului pentru etapa de încadrare;
* proces verbal al ședinței CSC din 17.12.2020;

***Informarea și participarea publicului la procedura de evaluare de mediu:***

Agenția pentru Protecția Mediului Dâmbovita a asigurat accesul liber al publicului la informație prin:

* Anunțurile publicate de catre **OCOLUL SILVIC PUCIOASA**,în ziarul Jurnal de Dambovita în data de 06.07.2020, respectiv 08.07.2020 privind depunerea notificării în vederea obținerii avizului de mediu;
* Documentația de susținere a solicitării a fost accesibilă spre consultare de către public pe toată durata derulării procedurii de reglementare la sediul Agenției pentru Protecția Mediului Dâmbovița;
* Anunțul public privind luarea deciziei etapei de încadrare a fost publicat în ziarul Jurnal de Dambovita în data de 15.01.2021 și pe pagina de internet a Agenției pentru Protecția Mediului Dâmbovița.
* Precizăm că nu au existat comentarii/contestații din partea publicului interesat/potențial afectat pe parcursul procedurii de reglementare.

***Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV**,

**Laura Gabriela BRICEAG**

**Șef Serviciu Avize**, **Acorduri**, **Autorizații**,

 **Maria MORCOAȘE**

 Întocmit,

consilier Florian **STĂNCESCU**